Wees jouself, eer Hom | Netwerk24
Mense het altyd sekere verwagtings van mekaar. Partykeer is dit hoog. Ander kere is dit laag. Dikwels is dit onrealisties. Die heel beste roete is om minstens realistiese verwagtings van jouself te hê. Dan is jy gemaklik in jou eie lyf – iets wat baie mense nie te goed regkry nie.
Die Here het jou uniek gemaak. Nadat jy geskep is, het Hy die gietvorm gebreek. Jy is die enigste jy op aarde. Jy weet wat is jou sterk punte, swak punte en talente. Jy weet waarmee jy goed is, en waarmee nie. Al het sommiges verkeerde verwagtings van jou – jy deel nie hul mening nie.
Jy weet waarvoor die Here jou in die wêreld geplaas het. En jy leef dit uit. Jy probeer nie leef ooreenkomstig almal se verwagtings nie. Jou lewe is nie ’n poging om iemand te wees wat jy nie is nie. Jy leef om God te eer. Nee, dit is nie vroom praatjies nie – dit is regtig wat jy doen; vandag weer! – Stephan Joubert
Hy begin elke dag voor